# data[].attributes.body
Pozdrav drage kolege i kolegice!

Ja sam učiteljica RN  23 godine u OŠ "Đuro Pilar" u Slavonskom Brodu. Tu školu sam i pohađala, u njoj su radili i moji roditelji...tako da mi je zaista drugi dom! Volim svoj posao, volim učiti i podučavati. Majka sam dvoje , relativno mlađe, djece tako da moram biti uvijek aktivna( odvezi, dovezi, ispeci). Uloga majke mi je najvažnija i često kažem da sam prvo majka, zatim učiteljica. Osim toga jako volim kuhati ( i jesti), peći kolače, šetati u prirodi  i  vrtlariti. Rad u vrtu mi je opuštajući  i s njim održavam ravnotežu. Vjerojatno sam zato i u zelenom timu! :-)
Moja velika podrška u radu je kolegica Senka ( koja je također u timu ). Zajedno smo se uključile u Webučionicu  u ljeto 2019. , zajedno organiziramo županijsku plesnu smotru, zajedno učimo, ohrabrujemo se, a  i družimo!
Osobno smatram da moram razvijati suradničke sposobnosti i zato sam se odlučila za prijavu. Nadam se da ću  uspjeti zadovoljiti zahtjeve i moći pratiti zadatke. Veselim se novim poznanstvima. Neka imena su mi već  poznata s webinara. Ovo je prilika da ih povežem s likom. Istovremeno se i veselim i pomalo bojim onoga što slijedi, ali tu sam , ne odustajem tako lako!
Veliki pozdrav cijelom Timu i našim mentoricama!

# data[].attributes.body
Lijepi pozdrav svima!

Moje ime je Željka Maic. Zaposlena sam na mjestu školske pedagoginje u Osnovnoj školi braće Radića Pakrac.
Majka sam curice od 9 godina, ujna, tetka po osam puta:-) Dakle, u slobodno vrijeme, kojeg nema osobito mnogo od školskih obaveza, provodim vrijeme sa svojom obitelji. Volim energičnost i kretanje i smatram ovu edukaciju izazovom:-)
Nisam do sada pohađala edukaciju suradničkog učenja, ali jesam zimski izazov recimo.
Veselim se novim poznanstvima, zanimljivim temama, mišljenjima i svemu što slijedi.
p.s.Lijepo je čitati komentare i predstavljanja kolega, zbilja su nadahnjujući:-)

# data[].attributes.body
Lijep pozdrav svima!
Učiteljica sam u OŠ "Đuro Pilar", Slavonski Brod 27 godina. Kroz svoj rad sudjelovala sam u nekoliko eTwinning projekata, a Webučionica je poseban izazov. Temelj mi je za ostvarivanje velikog dijela ostalih projekata. Ono što me posebno veseli u nastavnom radu je i Kreativni ples (INA) koji dodatno unosi veselje u rad. Suradnički rad u timu poseban mi je izazov. Zelena boja: harmonija i ravnoteža, mir, obnova i nada ..., siguran sam i osjećaj da će naša suradnja biti odlična !!! Nakon sinoćnjeg upoznavanja, za cijeli tim jedan veliki ...

# data[].attributes.body
Učiteljica sam razredne nastave u OŠ kralja Tomislava u Našicama. Izvela sam četvrtaše, ali ne idem u prvi razred. U prvi razred nam se upisao jako malen broj prvašića (svega 32), pa preuzimam 3. razred na jednoj našoj područnoj školi.
Veselim se temi zdravlje - u današnje vrijeme jako je važno govoriti o pravilnoj prehrani, tjelovježbi, ali i mentalnom zdravlju.
Živim u Našicama. Imam 3 djece ( Lejla 6.r., Hana 5. r. i od jeseni Dino 1.r.). Volim boraviti u prirodi, čitati, pjevati, plesati...
Veselim se svemu što me čeka!
Veliki pozdrav cijelom timu!!!

# data[].attributes.body
Draga ekipo, radujem se što ćemo surađivati sljedećih 10-ak dana, Učiteljica sam biologije i prirode u OŠ Pakrac.  Volim rad s učenicima jer je kreativan i zanimljiv, a jako mi je važno da ga sama mogu kreirati i pratiti njihov napredak. Inače ekologija ,zaštita okoliša i zdravlje  su  teme koje rado promoviram učenicima, a održivi razvoj je stil života koji i sam pokušavam živjeti . Volim nove izazove , suradnju, druženje, upoznavanje novih ljudi. Suradničko učenje rado i puno koristim u nastavi i učenici ga odlično prihvaćaju. Prvi put sam u Webučionici na edukaciji i veselim se novom iskustvu, radu s vama i našim mentoricama.
Za kraj nam poklanjam  ČINKVINU koja  će nam biti "svjetlo na kraju tunela" kada  ne znamo kako dalje.

SURADNJA
poticajna, podržavajuća
druženje, učenje, razumijevanje
Zajedno smo jači i uspješniji.
KOMUNIKACIJA

# data[].attributes.body
Drage kolegice, sve vas srdačno pozdravljam!
Ja sam Sanda Car. Radim u Prvoj katoličkoj osnovnoj školi u Gradu Zagrebu, zajedno s kolegicom Anom Gečević, koja je ujedno moja najdraža kolegica i desna ruka. Sudjelovala sam na Zimskom izazovu Webučionice i stvarno sam bila oduševljena edukacijom koju sam tada dobila. Vjerujem i nadam se da ću i u ovom suradničkom učenju puno naučiti. Inače sam u 9.mj trudnoće s trećim dječakom i trebam roditi za cca 20 dana...nadam se da se neće požuriti i da ću uspjeti sve zadatke odraditi. Muž me stalno pita što mi sve to treba...al u meni učiteljica nikada ne miruje...U slobodno vrijeme volim svirati, pjevati, trčati, boraviti u prirodi (zato odabir zelenog tima). Također, sviđa mi se tema koja je uvijek zanimljiva i aktualna.

# data[].attributes.body
Lijep pozdrav svima!
Ja sam Katarina Moslavac, učiteljica sam razredne nastave. Radim u PŠ Velika Črešnjevica u OŠ Petra Preradovića Pitomača.
Već 15 godina radim u kombiniranom razrednom odijelu i baš uživam u društvu svojih učenika.
Majka sam osmogodišnjih blizanaca te je sve moje slobodno vrijeme posvećeno njima.
Zelenom timu sam se pridružila jer volim zelenu boju :) i baš sam  sretna temom koju smo dobili.
Veselim se suradničkom učenji i učenji u online okruženju. Svima nam želim uspješan zajednički rad i ugodno druženje.

# data[].attributes.body
Pozdrav svima!

Učiteljica sam u Prvoj katoličkoj osnovnoj školi u Gradu Zagrebu. Trenutno sam ispratila četvrtaše i pripremam se već za novu, 3. generaciju prvašića. Sudjelovala sam u proljetnom suradničkom učenju u ljubičastom timu i bila oduševljena cijelim iskustvom tako da sam se odlučila na ponovno sudjelovanje. Ovaj put me nešto vuklo na zelenu boju i drago mi je da sam poslušala intuiciju. :) Tema mi se jako sviđa! Zadnje 2 godine izbacujem kemikalije iz našeg doma te u što je više mogućih situacija posežem za prirodnim rješenjima. Veselim se svemu što nas čeka i sigurna sam da će ovo biti jedan odličan tim! 💚

# data[].attributes.body
Pozdrav svima!
Učiteljica sam razredne nastave u OŠ Dubrava. Završila sam 1. razred. Iako još uvijek dovršavam tehničke poslove na kraju nastavne godine, već sam mislima u 2. razredu. U Webučionici sam od prošlog ljeta i sudjelujem u Sandrinim projektima s guštom i osmijehom, ali uvijek i s malom dozom straha. Sudjelovala sam u prošlom suradničkom učenju i izabrala tim Zeleni jer volim sve vedre boje. Sada sam izabrala ovu boju jer imam samo pozitivna iskustva iz prošle edukacije. Tema je stvorena za mene: 38 godina sam dijabetičar i svakodnevno se suočavam s nizom problema koje ova bolest donosi, ali mislim da je čovjek zdrav onda kad je sretan i zadovoljan! Imam predivnu i užu i širu obitelj i prijateljice i oni su svi moji anđeli čuvari. U slobodno vrijeme (ha, ha) volim čitati, rješavati križaljke i pogledati dobru seriju. Veselim se suradnji i upoznavanju novih imena i lica!

# data[].attributes.body
Lijepi pozdrav svima!
Učiteljica sam matematike i informatike u OŠ fra Kaje Adžića Pleternica. Od veljače, to mi je novo radno mjesto nakon godina dugih putovanja na posao i rada u dvije škole. Osim promjene radne okoline, ove godine sam okusila i razrednu nastavu predavajući informatiku. Puno izazova i dinamike ove godine.
Inače, rođena sam Požežanka i udana u Jakšić. Trenutno smo mužm ja i naša Astra (njemački ovčar). Imam 34 godine. Osim učiteljskog poziva i posla, imamo svoj opg na kojemu proizvodimo višnje i jabuke. Uz opg jako volim kuhati i peći kolače tako da stalno se kod nas nešto kemija u kuhinji. Imamo i mali vrt na kojemu proizvodimo svoje povrće i sve potrebno za zimnicu. Opuštanje je uvijek uz dobru i finu kavicu na terasi uz naše predivne ruže i u dugim šetnjama s našom Astrom.
Veselim se novom druženju i suradnji unutar zelenog tima. Jako puno alata sam ili upoznala ili usavršila uz webučionicu.
Veliki pozdrav cijelom timu!

# data[].attributes.body
Pozdrav!
Učiteljica sam razredne nastave. Trenutno radim u OŠ "Mladost" Jakšić, PŠ Treštanovci. Najveći dio svoga staža radim u kombiniranim razrednim odjelima na područnim školama. U slobodno vrijeme volim čitati, uzgajati povrće u velikom vrtu, te stjecati nova znanja i vještine potrebna za nastavu. Suradničko učenje mi je novi izazov i nadam se da ću ga uspješno savladati.

# data[].attributes.body
Predajem geografiju u OŠ Silvija Strahimira Kranjčevića u Zagrebu. Priključila sam se jer mi je nekako normalno da učim kad završi nastava. Pozdrav poznatim licima koje vidim i ovdje u Timu zeleni. Lijepo smo se pod istom bojom družile u proljeće. Dok ovo pišem jedina osoba koja me motivira je Djed Mraz jer me sama pomisao na zimu hladi. Veselim se druženju i suradnji i svima želim uspješno, sretno i zdravo sudjelovanje.

# data[].attributes.body
Pozdrav svima! Učiteljica sam RN u OŠ dr. Vinka Žganca u Zagrebu (2.r). Majka dvojice malenih dječaka koji su najvažnije osobe u mom životu. Priključila sam se zelenom timu jer sam bila znatiželjna. Zanimalo me što ste  novo i zanimljivo smislili. Vesele me vaše edukacije...skoro kao 2 h sna u komadu 😆

# data[].attributes.body
Ljubimica Pipi!

# data[].attributes.body
Naš ljubimčić, Marli!

# data[].attributes.attachment_link.keywords[]
Boats and boating--Equipment and supplies

# data[].attributes.body
Pozdrav svima!
Učiteljica sam razredne nastave u OŠ Jordanovac, Zagreb. Upravo sam se oprostila od četvrtaša, a najesen krećem u 1.razred. Veselim se novim malim licima. Volim umjestnost i kretaivnost. Rado crtam, izrađujem razne ukrase, volim čitati i istraživati nove digitalne alate. Na kraju svake školske godine kažem da ću se prvo odmoriti, ali uz Webučionicu to je nemoguće, izazovi su veliki , a moja znatiželja i želja za novim spoznajama još veća. Zato sam se odlučila na ovo suradničko učenje. Radujem se druženju i zajedničkom radu. Budući je ljubičasta boja moja omiljena, a u tom timu nije bilo mjesta odluka je pala na zelenu. Nisam požalila :) .

# data[].attributes.body
Pozdrav svima! Učitelj sam informatike u OŠ Drenje i OŠ Popovac. Predajem učenicima predmetne nastave. Unazad tri godine uključio sam se u mnoge međunarodne projekte. Koordinator sam Erasmus+ projekta i velik zaljubljenik u eTwinning. Zahvaljujući projektima upoznao sam mnoge kolege i mojim učenici su otvorena vrata mnogih škola i njima to puno znači jer dolaze iz malih sredina. Uključio sam se u suradničko učenje Webučionice jer volim surađivati i učiti od drugih.

# data[].attributes.body
Pozdrav svima!
Ja sam učiteljica razredne nastave u OŠ Ostrog u Kaštel Lukšiću. Oprostila sam se od svojih četvrtaša te željno iščekujem prvašiće. Prije toga ću nastojati prikupiti potrebnu energiju opuštajući se uz knjigu, plažu i kupanje.
Radujem se suradničkom učenju. Prošli put je za to mene bila potpuna nepoznanica pa nisam imala nikakvih očekivanja. Nakon što je završilo, imala sam osjećaj da mi nešto nedostaje. Upoznala sam drage kolegice s kojima sam izvrsno surađivala. Također sam ostvarila cilj a to je da sam ovakvo učenje primijenila u radu sa svojim učenicima.
Vidim da u grupi ima dosta učiteljica razredne nastave što me jako veseli.

# data[].attributes.body
Šaljem svima jedan zeleni pozdrav iz našeg lijepog Zagorja! Učiteljica sam jednog divnog 2.b razreda u OŠ Konjščina, a mnogo godina radila sam u našoj maloj PŠ Jertovec koja je sada zatvorena i zbog toga sam pomalo žalosna. Rad u kombinaciji je bio izazovan i dinamičan pa sam mnogo toga prenijela i u svoj novi razred. Pjevamo, plešemo, sudjelujemo u mnoge literarne i likovne natječaje, a nagrade ne izostaju. najdraži nam je eTwinning projekt U svijetu likovnih umjetnika3. Volim kreirati, šivam, imam svoj mali vrt i dva unuka. Znatiželjna sam osoba, volim izazove, volim upoznavati nove ljude i izmjenjivati iskustva s kolegama i sigurna sam da je Tim zeleni pravo mjesto za to :)

# data[].attributes.body
Učiteljica sam razredne nastave u Zagrebu, u Osnovnoj školi Tituša Brezovačkog. Ispratila sam četvrtaše i na jesen idem u reformu iliti Školu za život. Reformiram se odavno, stalno...svakodnevnim usavršavanjem i tema Suradničkog učenja činila mi se super. Premalo sam webinara Webučionice mogla pohađati jer mi se termin poklapao s tečajem turskog jezika. Kako je godina bila jako naporna, smatrala sam da treba udovoljiti i "duši" pa je turski imao prednost pred webinarima. Ovim se iskupljujem za "zabušavanje". Prvi put sam na Suradničkom i veseli me što je sve nekako sustavno i vođeno.

# data[].attributes.body
Pozdrav svima! 😃🌼
Učiteljica sam razredne nastave u OŠ Ivana Meštrovića u Zagrebu. Na Suradničko sam se uključila na poticaj svoje drage kolegice s kojom radim u istoj školi. 😉
Jako volim djecu, prirodu, ručni rad, glazbu, hranu, prijatelje...
😊🌼🌱🍨🎶
Jako mi je važna moja velika obitelj i jako volim svoj posao. 🌷🤍
Veselim se novim iskustvima u ovakvom načinu učenja, novim poznanstvima, druženju i razmjeni dobrih ideja za koje vjerujem da ih neće manjkati. 📚😎

# data[].attributes.body
Pozdrav! Učiteljica sam razredne nastave u OŠ kralja Tomislava u Našicama. Na jesen mi stižu četvrtaši.Radim 22 godine.Volim boravak u prirodi i sport .Važni ljudi u mom životu su moja djeca te suprug. Kako volim izazove u životu,odlučila sam se i za ovaj. Volim zelenu boju jer me uveseljava. Tema mi je izazovna i prikladna. Očekujem nove spoznaje i nova prijateljstva !💚💚💚 Evo fotografije moje škole.👱‍♀️

# data[].attributes.body
Lijep pozdrav svima, zovem se Katarina i vjeroučiteljica sam u razrednoj nastavi OŠ Sveti Križ Začretje (Zagorje).  Veselim se zajedničkom učenju i suradnji, inače sam veliki individualac pa se nadam da će me ovo potaknuti na bolju suradnju sa drugim kolegicama unutar tima kako bih popravila ovu svoju manu. U slobodno vrijeme čitam knjige, istražujem digitalne alate i usavršavam stranicu sa materijalima za nastavu. Ponekad pletem i kukičam. Volim smišljati nove rukotvorine koje usklađujem sa nastavnim gradivom te tako djeca svojim rukama grade nove stvari i tako potičem njihovu kreativnost. Osim rada rukama, djecu potičem i na upoznavanje novih digitalnih alata i suradnju. Prvi put sudjelujem u ovakvom obliku rada, a izabrala sam zeleni tim jer volim zelenu boju. ☺️

# data[].attributes.body
Pozdrav svima!
Ja sam učiteljica budućeg 4. c u OŠ Ivana Meštrovića iz Zagreba.  Tijekom 22 godine staža još se nisam umorila niti raditi s učenicima  niti stalno učiti nešto novo. Rado primjenjujem nove metode, načine poučavanja. Volim o sebi misliti da sam inovativna i kreativna :).
Najvažnija bića u svemiru su mi Paula, Magda i Franko <3
Volim prirodu, obožavam more...fotografiram, pisuckam... Nadam se objaviti zbirku pjesama, moglo bi se reći uskoro :)
Suradničko učenje i druženje s vama, drage kolegice, me jako veseli.

# data[].attributes.body
Drage kolegice i kolege( ili samo kolega) pozdrav svima!
Radim u Srednjoj  strukovnoj školi, Velika Gorica, kao nastavnik strojarske grupe predmeta ( 30 godinica!).  Predajem nastavne predmete vezane uz zanimanja automehaničar, automehatroničar, tehničar za vozila i vozna sredstva....pa tako mi strojari dođemo obično do desetak i više različitih nastavnih predmeta. Razrednica sam 1A razrednog odjela, automehatroničar. Ne bih sada znala reći koji su mi to po redu prvašići. Volim biti u razredu, volim svoj posao, i u trenucima kada baš i nije reprezentativan! Bude tu svakakvih situacija. Smatram da je moja komunikacija s učenicima jako dobro, uvijek nađemo zajednički jezik.
Volim izazove, učenje i zato sam ovdje. Imam tri  cure, muža i ljubimce, pas i ptica. U ovim ludim pandemijskim vremenima počela sam vježbati jogu.
Vezano za svoj rad u školi, jako sam ponosna na projekt koji godinama provodim, a to je priredba "Veseli dan maturanata". Ove godine uradili smo to malo drugačije, pa evo stavljam Vam linkić. https://bit.ly/2RER2x7
Veselim se druženju s Vama, novim izazovima, učenju....I sretno ZELENI!

# data[].attributes.body
Učiteljica sam budućeg 2.a razreda u OŠ Julija Benešića, Ilok. Predano se svakog dana zalažem za uspjeh učenika unutar učionice i u svakidašnjem životu jer smatram da uspješni učenici postaju uspješni ljudi. Uistinu uživam u poučavanju i veoma sam strastvena učiteljica usredotočena na učenike te stalno nastojim unapređivati strategije učenja. Uživam u suradničkom učenju koje učenike u potpunosti uključuje u nastavni proces stoga me iznimno veseli suradnja s vama. Kada ne poučavam, uživam u kuhanju, čitanju i slobodnom vremenu provedenom s obitelji. Veselim se online druženju  i radu s vama. SRETNO!

# data[].attributes.body
Učiteljica razredne nastave s informatikom. Predajem informatiku u razrednoj nastavi u OŠ Josipa Račića u Zagrebu.
U slobodno vrijeme ukrašavam žlice i vilice. Moje radove možete pogledati na stranici Papalice.
Osim Papalica, obožavam čitanje, druženje sa dragim ljudima i šetnje po prirodi sa svojom obitelji.
Prijavila sam se na ovu edukaciju jer sam već sudjelovala u prošlom suradničkom učenju. Kao najveću vrijednost tog vida edukacije navela bih upoznavanje novih ljudi, pomicanje vlastitih granica i poticanje kreativnosti. Sudjelujući u toj edukaciji shvatila sam da mi nedostaje samoinicijativnosti u radu te se nadam da ću na ovaj način to kod sebe osnažiti.
Veselim se novom iskustvu i poznanstvima!

# data[].attributes.body
Učiteljica engleskoga jezika u OŠ braće Radića u Pakracu. Upravo sam ispratila svoje osmaše i još uvijek sam pod utjecajem emocija. Očekujem novu generaciju petaša za koju se sigurno neću vezati, kao što sam si obećala ;). Kombiniram različite metode poučavanja i iskreno vjerujem da svatko od učenika nosi u sebi nit iz koje se može izgraditi nešto jedinstveno. U slobodno vrijeme pokušavam pronaći slobodno vrijeme za čitanje (već tri mjeseca čitam Murakamijevu knjigu, a zaista ga obožavam), šetnju sa svojim pesekom Vilijem (obavezna aktivnost) i istraživanjem web alata. Uživam u druženjima sa svojom već gotovo odraslom djecom. Veselim se poučavanju i druženju s vama. SRETNO1 (prepisujem od Kristine ;))